**Caiet de Sarcini**

**Achiziție, instalare și punere în funcțiune centrală termică**

**și echipamente specifice instalație termică**

**Spațiu Rubik Hub din Aleea Tineretului nr. 26, Piatra Neamț**

**Cuprins**

[1 Introducere 3](#_Toc47420892)

[2 Contextul realizării acestei achiziții de produse 3](#_Toc47420893)

[2.1 Informații despre Autoritatea Contractantă 3](#_Toc47420894)

[2.2 Informații despre contextul care a determinat achiziționarea produselor 3](#_Toc47420895)

[2.3 Informații despre beneficiile anticipate de către Autoritatea Contractantă 3](#_Toc47420896)

[2.4 Factori interesați și rolul acestora 4](#_Toc47420897)

[3 Descrierea produselor solicitate 4](#_Toc47420898)

[3.1 Produsele solicitate și operațiunile necesar a fi realizate 4](#_Toc47420899)

[3.1.1 Produse solicitate 4](#_Toc47420900)

[3.1.1.1 Cazan mural în condensare 4](#_Toc47420901)

[3.1.1.2 Kit evacuare 5](#_Toc47420902)

[3.1.1.3 Sondă externă de temperatură 5](#_Toc47420903)

[3.1.1.4 Sondă de tur 5](#_Toc47420904)

[3.1.1.5 Stabilizator tensiune 6](#_Toc47420905)

[3.1.1.6 Filtru antimagnetită 6](#_Toc47420906)

[3.1.1.7 Pompă circulație 6](#_Toc47420907)

[3.1.1.8 Schimbător căldură 7](#_Toc47420908)

[3.1.1.9 Vas expansiune 7](#_Toc47420909)

[3.1.1.10 Butelie de egalizare a presiunii 8](#_Toc47420910)

[3.1.1.11 Stație dedurizare 8](#_Toc47420911)

[3.1.1.12 Tablou de forță și automatizare 8](#_Toc47420912)

[3.1.1.13 Listă produse estimate ca fiind necesare pentru modificarea instalației 9](#_Toc47420913)

[3.2 Alte condiții 9](#_Toc47420914)

[3.3 Garanție 10](#_Toc47420915)

[3.4 Livrare, instalare, punere în funcțiune, testare, autorizație funcționare CT, durata contractului 10](#_Toc47420916)

[3.4.1 Instruirea personalului pentru utilizare 12](#_Toc47420917)

[3.4.2 Suport tehnic 12](#_Toc47420918)

[4 Documentații ce trebuie furnizate Autorității Contractante în legătură cu produsele 14](#_Toc47420919)

[5 Recepția produselor 14](#_Toc47420920)

[6 Modalități și condiții de plată 14](#_Toc47420921)

[7 Cadrul legal care guvernează relația dintre Autoritatea Contractantă și Contractant 15](#_Toc47420922)

[8 Modul de prezentare a ofertei 16](#_Toc47420923)

[8.1 Vizitarea amplasamentului 16](#_Toc47420924)

[8.2 Oferta tehnică 16](#_Toc47420925)

[8.3 Oferta financiară 16](#_Toc47420926)

[9 Anexe 17](#_Toc47420927)

# Introducere

Acest Caiet de sarcini include ansamblul cerințelor pe baza cărora fiecare Ofertant va redacta propunerea financiară pentru furnizarea produselor, instalare și punere în funcțiune a produselor care fac obiectul Contractului ce rezultă din această achiziție.

Agenția pentru Dezvoltare Regională Nord-Est îndeplinește rolul de Autoritate Contractantă, respectiv Achizitor (Beneficiar) în cadrul Contractului.

# Contextul realizării acestei achiziții de produse

## Informații despre Autoritatea Contractantă

Agenția pentru Dezvoltare Regională Nord-Est, este o organizație neguvernamentală, non-profit, de utilitate publică înființată în baza legii 315 din 28 iunie 2004 privind dezvoltarea regională în România.

## Informații despre contextul care a determinat achiziționarea produselor

Pentru asigurarea nevoilor de încălzire a spațiului imobilului Rubik Hub din Aleea Tineretului nr. 26, Piatra Neamț se utilizează o instalație termică cuprinsă din: 2 centrale termice ACV Prestige Solo 120 (an fabricație 2007) instalate în cascadă, 2 centrale de tratare a aerului Zeus, 1 centrala de tratare a aerului Ocean, Chiller Clivet, 27 radiatoare. Agentul termic utilizat este propilen-glicol.

Ca urmare a evaluării realizate de personal specializat s-a constatat că o centrală este nefuncțională deoarece are schimbătorul de căldură inox spart și se recomandă înlocuirea acesteia. Centrala nr. 2 este în stare de funcționare, dar la examinarea zonelor focarului s-au identificat puncte de coroziune accentuată a tablei și depuneri de gudroane de antigel pe pereții interiori ai schimbătorului de căldură. Prezintă totodată zgomot de fierberi locale interioare în timpul funcționării.

De asemenea se acumulează în filtrele Y cantități mari de reziduuri din instalație.

## Informații despre beneficiile anticipate de către Autoritatea Contractantă

Este necesară instalarea a 2 noi cazane murale în condensare cu puterea de minim 120 kW și modificarea instalației prin adăugarea unui schimbător de căldură de minim 250 KW pentru a separa circuitul centralelor termice de circuitul termic propriu-zis.

Prin achiziția, instalarea și punerea în funcțiune a 2 cazane murale în condensare și a produselor asociate solicitate se va restabili capacitatea de încălzire a imobilului. Prin instalarea unui schimbător de căldură, cazanele murale în condensare vor utiliza ca agent termic apă dedurizată ceea ce va oferi o protecție față de acțiunea propilen-glicolului și a reziduurilor acumulate din radiatoare.

## Factori interesați și rolul acestora

Agenția pentru Dezvoltare Regională Nord-Est îndeplinește rolul de Autoritate Contractantă, respectiv Achizitor (Beneficiar) în cadrul Contractului.

# Descrierea produselor solicitate

## Produsele solicitate și operațiunile necesar a fi realizate

## Produse solicitate

## Cazan mural în condensare

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe funcționale minime** | **Durata minimă garanție** |
|  |  |  |  |
| 2 | Buc. | * Combustibil - gaz * pompă recirculare inclusă în cazan * Putere termică maximă (50/30 C) – min. 120 kW * Putere termică minimă – 11 kW * Debit caloric maxim – min. 114 kW * Debit caloric minim – 11,4 kW * Eficiență la putere termică maximă (50/30 C) – min. 105% * Clasa Nox – 5 * Temperatură maximă de lucru – 90 C * Domeniu reglare temperatură regim încălzire: 20C – 85C * Pompă circulație inclusă * Presiune maximă de lucru – 4,4 bar * Alimentare electrică – 230 V, 50 Hz * Grad protecție electrică X5D | 2 ani |
|  |  | | |

## Kit evacuare

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
| **1.** | **2.** | **3.** | **4.** |
| 2 | Buc. | - kit evacuare compatibil pentru cazan mural în condensare ofertat – conține adaptor, garnituri, terminal aspirare/evacuare, rozetă etanșare interioară, rozetă etanșare exterioară | 2 ani |

## Sondă externă de temperatură

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 2 | Buc. | * tip NTC * compatibilă cazan mural în condensare ofertat | 2 ani |

## Sondă de tur

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 2 | Buc. | * tip NTC * compatibilă cu centrala murală în condensare ofertată | 2 ani |

## Stabilizator tensiune

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 2 | Buc. | * Putere: min. 1000 W * tip stabilizare - releu * tensiune intrare 140 – 260 V * tensiune ieșire 220/230 V | 2 ani |

## Filtru antimagnetită

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 4 | Buc. | * DN50 * Material carcasă – alamă * Instalare în poziție orizontală * Conectare – filet interior * Temperatura de lucru 110° C * Presiune de lucru – 10 bar * Debit volumic maxim 7,5 m3 / h * Eliminare depozite colectate prin purjare, fără întreruperi operaționale ale sistemului | 2 ani |

## Pompă circulație

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 1 | Buc. | * Intrare, ieșire - DN 32 * Debit min. 14 mc/h * Presiune maximă de lucru – 10 bar * Gamă temperaturi agent termic: -10C – 110C * Putere intrare 0.34 kW * Corp pompă – oțel turnat * Ax motor / rotor – oțel inoxidabil * Carcasă motor – aluminiu turnat * Palete rotor - tehnopolimer * Alimentare 220-240 V, 50 Hz * Clasă protecție IP44 | 2 ani |
|  |  | | |

## Schimbător căldură

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 1 | Buc. | * Putere min. 250 kW * demontabil pentru a permite curățarea mecanică a depunerilor de pe plăcile de transfer termic * Presiune de lucru Min/Max: 0 / 6 bar * Temperatură de lucru – agent termic apă Min./Max. – 0°C / 70°C * Temperatură de lucru – agent termic antigel Min./Max. – 0°C / 60°C * Presiune testare – 7.5 barg * suprafață de transfer termic: min. 5,5 m2 * coeficient de transfer termic k (real/teoretic) – min. 4300 / min. 4400 W(m2K) * material plăci – oțel inoxidabil 1.4404 (AISI 316L) * grosime plăci – 0.5 mm | 2 ani |

## Vas expansiune

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 1 | Buc. | * Închis, pentru încălzire * 100 L | 2 ani |

## Butelie de egalizare a presiunii

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 1 | Buc. | * DN200 * 6 racorduri * Complet echipată și izolată | 2 ani |

## Stație dedurizare

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe functionale minime** | **Durata minimă garanție** |
|  |  |  |  |
| 1 | Buc. | * Presiune operare – 2-6 bar * Q minim. 1,5 mc/h * Tensiune alimentare – 220 V/50 Hz | 2 ani |

## Tablou de forță și automatizare

|  |  |  |  |
| --- | --- | --- | --- |
| **Cantitate** | **Unitate de măsură** | **Specificaţii tehnice SAU cerințe funcționale minime** | **Durata minimă garanție** |
|  |  |  |  |
| 1 | Buc. | * conține siguranță generală cu protecție diferențială, siguranță protecție centrală termică, disjunctor reglabil pe curentul absorbit de pompa * siguranță alimentare dedurizator * pentru cazanele murale în condensare ofertate | 2 ani |

## Listă produse estimate ca fiind necesare pentru modificarea instalației

|  |  |  |  |
| --- | --- | --- | --- |
| **Denumire** | **Caracteristici tehnice** | **Unitate de măsură** | **Cantitate** |
| Robinet separare | ⌀ 2” | Buc. | 8 |
| Robinet separare | ⌀ 2” | Buc. | 12 |
| Robinet separare | ⌀ 1” | Buc. | 6 |
| Filtru Y | ⌀ 2” | Buc. | 2 |
| Filtru Y | ⌀ 2” | Buc. | 2 |
| Supapă siguranță | 3 barr  ⌀ 1” | Buc. | 4 |
| Clapetă sens | ⌀ 1” | Buc. | 4 |
| Clapetă sens | ⌀ 2” | Buc. | 2 |
| Aerisitor automat | - | Buc. | 3 |
| Robinet golire | ⌀ 1” | Buc. | 2 |
| Termomanometru | ⌀ 2” | Buc. | 4 |
| Conducte oțel | ⌀ 1” | m | 6 |
| Conducte oțel | ⌀ 2” | m | 16 |
| Conducte oțel | ⌀ 2” | m | 4 |

## Alte condiții

Produsele livrate vor fi noi și nefolosite, conforme specificațiilor, și vor fi livrate în cantitățile, la locațiile și în condițiile solicitate. Nu se acceptă produse resigilate.

Pentru produsele solicitate la pct. 3.1.1.1. – Cazan mural în condensare, anul de fabricație nu poate fi anterior anului 2019.

Produsele ofertate trebuie să fie certificate pentru conformitate CE și să respecte toate cerințele impuse de legislația, standardele și reglementările aplicabile în Romania, inclusiv cele cu privire la asigurarea calității, PSI, securitate și sănătate în muncă etc.

## Garanție

Toate produsele trebuie să fie acoperite de garanție pentru cel puțin perioada solicitată pentru fiecare produs.

Perioada de garanție începe de la data semnării ”Proces-verbal de recepție calitativă” sau în cazul amânării din cauze care nu țin de Contractant, la un interval de 30 zile de la acceptarea produselor.

Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:

* + demontare, inclusiv închirierea de unelte speciale necesare pe durata intervenției;
  + ambalaje, inclusiv furnizarea de material protector pentru transport;
  + transport prin intermediul transportatorului, inclusiv de transport internațional;
  + diagnoza defectelor, inclusiv costurile de personal;
  + repararea tuturor componentelor defecte sau furnizarea unor noi componente;
  + înlocuirea părților defecte;
  + despachetarea, inclusiv curățarea spațiilor unde se efectuează intervenția;
  + instalarea în starea inițială ;
  + testarea pentru a asigura funcționarea corectă;
  + repunerea în funcțiune

Garanție lucrare: 2 ani.

## Livrare, instalare, punere în funcțiune, testare, autorizație funcționare CT, durata contractului

1. Destinația de livrare și instalare este în Piatra Neamț, Aleea Tineretului nr. 26, Rubik Hub.

Fiecare produs va fi însoțit de toate subansamblele/părțile componente necesare punerii și menținerii în funcțiune.

Contractantul este responsabil pentru livrarea, instalarea, punerea în funcțiune, testarea, autorizațiile funcționare CT în termen de 60 de zile de la semnarea contractului și se consideră că a luat în considerare toate dificultăţile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

Contractantul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinaţia stabilită.

Ambalajul trebuie prevăzut astfel încât să reziste, fără limitare, manipularii accidentale, expunerii la temperaturi extreme, sării şi precipitaţiilor din timpul transportului şi depozitării în locuri deschise. În stabilirea mărimii şi greutăţii ambalajului Contractantul va lua în considerare, acolo unde este cazul, distanța faţă de destinaţia finală a produselor furnizate şi eventuala absenţă a facilităţilor de manipulare la punctele de tranzitare.

Toate materialele de ambalare, precum și toate materialele necesare protecției coletelor (folii de protectie, cutii etc.) vor fi preluate de către viitorul contractant după instalarea și testarea echipamentelor cu excepția acelor ambalaje care sunt necesare a fi prezentate în vederea acordării garanției.

Transportul și toate costurile asociate sunt în sarcina exclusivă a contractantului.

1. Contractantul va realiza conectarea la infrastructura existentă, realizând toate modificările necesare pentru instalarea produselor conform recomandărilor producătorului și a schemei termo-mecanice atașate prezentului Caiet de sarcini – vezi *Anexa 1*.

Contractantul se va asigura că pierderile de antigel vor fi minimizate prin recuperare și reutilizare.

În cazul în care, după demararea lucrărilor, vor fi identificate situații care ridică probleme deosebite, neprevăzute, care nu sunt cauzate de executarea defectuoasă de către contractant a operațiunilor specifice, lucrările și produsele suplimentare vor fi efectuate și decontate, numai cu acordul autorității contractante, în baza unei situații de lucrări suplimentare însoțită de măsurătorile aferente.

Contractantul va realiza toate configurările/setările necesare pentru a pune produsele în funcțiune.

Punerea în funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă.

După instalare și punerea în funcțiune, Autoritatea Contractantă și Contractantul vor efectua teste funcționale ale produsului.

Contractantul va efectua pe cheltuiala sa şi fără nici un fel de costuri din partea Autorității Contractante toate testele pentru a asigura funcționarea produselor la parametri agreați.

Pentru cazan mural în condensare – 2 buc., Contractantul va emite Autorizația de funcționare.

Contractantul rămâne responsabil pentru protejarea produselor luând toate măsurile adecvate pentru a preveni lovituri, zgârieturi și alte deteriorări, până la acceptare de către Autoritatea Contractantă.

După livrarea și instalarea produselor, contractantul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de instalare.

## Instruirea personalului pentru utilizare

Contractantul este responsabil pentru instruirea la fața locului a personalului desemnat de Autoritatea Contractantă. Scopul instruirii este de a transfera cunoștințele necesare pentru a opera produsul și/sau de a efectua manevrele de întreținere recomandate de producătorii echipamentelor. În acest sens vor fi instruite 2 persoane – Ionuț AMARIEI și Valentin ȚOC.

Instruirea va fi organizată după ce produsul este funcțional și trebuie să permită personalului Autorității Contractante:

* înțelegerea diferitelor componente ale produselor;
* înțelegerea tuturor funcționalităților;
* operarea produselor;
* informații despre mentenanța de rutină care trebuie să fie efectuată de către utilizator;
* informații despre operațiunile de mentenanță periodică care trebuie realizate de personal specializat
* depistarea problemelor și diagnosticare de bază

Contractantul trebuie să propună orice subiect suplimentar care ar putea fi necesar pentru a se asigura că personalul Autoritatii Contractante este pe deplin instruit pentru a asigura utilizarea corespunzătoare a produsului.

Sesiunea de instruire se va desfășura în limba romana.

## Suport tehnic

Pe toată durata contractului, cât și în perioada de garanție Contractantul va asigura suport tehnic.

Contractantul va asigura un punct de contact dedicat personalului autorizat al Autorității Contractante unde se poate semnala orice problemă/defecțiune care necesită mentenanță preventivă sau corectivă sau solicită suport tehnic Contractantului în gestionarea unui incident, disponibil de luni până vineri între orele 9.00 - 17.00, pentru a se asigura că orice situație semnalată este tratată cu promptitudine.

Contractantul va răspunde în timp util la orice incident semnalat de Autoritatea Contractantă.

Fiecărui incident este caracterizat de un nivel de prioritate, care va evidenția impactul acestuia asupra funcționalităților produsului. Nivelurile de prioritate sunt:

1. **Urgent:**

Incidentul are impact major asupra funcţionarii produsului. Problema împiedică desfășurarea activității Autorității Contractante.

1. **Critic**:

Impact semnificativ asupra funcţionarii produsului. Problema împiedică desfășurarea în condiţii normale a activităţii Autorității Contractante. Nici o soluţie alternativă nu este disponibilă, însă activitatea Autoritatii Contractante poate totuși continua, însă într-un mod restrictiv.

1. **Major**:

Impact mediu asupra desfășurării activității Autorității Contractante. Problema afectează minor funcţionalitățile produsului. Impactul reprezintă un inconvenient care necesită soluţii alternative pentru refacerea funcționalităților.

1. **Minor**:

Impact minim asupra desfășurării activității Autorității Contractante. Problema nu afectează funcționalitatea produsului. Rezultatul este o eroare minoră care nu împiedică desfășurarea în bune condiţii a activităţii Autorității Contractante.

Contractantul trebuie să asigure disponibilitatea serviciilor de suport tehnic 8x5 disponibilitate în timpul programului normal de lucru saptamanal 8 ore/zi.

Contractantul va trebui să respecte următorii timpi de răspuns, corelati cu nivelul de prioritate al incidentului:

|  |  |  |  |
| --- | --- | --- | --- |
| **Nivel prioritate** | **Timp de răspuns** | **Timp de implementare soluție provizorie** | **Timp de rezolvare** |
| **Urgent** | 1 oră | 12 ore | 48 ore |
| **Critic** | 2 ore | 24 ore | 72 ore |
| **Major** | 4 ore | Următoarea zi lucrătoare | 72 ore |
| **Minor** | 24 ore | Următoarea zi lucrătoare | 72 ore |

Definiții aplicabile:

**Timp de Răspuns:** Intervalul de timp scurs de la semnalarea incidentului de către Autoritatea Contractantă și răspunsul primit de la Contractant.

**Timp de Rezolvare:** Intervalul de timp scurs de la semnalarea incidentului de către Autoritatea până la rezolvarea finală a incidentului.

**Timp de implementare soluție provizorie:** Intervalul de timp scurs de la semnalarea incidentului de către Autoritatea și adoptarea unei soluții provizorii, temporare, care să permită funcționarea produsului fără afectarea funcționalităților critice, până la rezolvarea definitivă a incidentului, cu asigurarea integrității funcționale și a performanței echipamentului.

# Documentații ce trebuie furnizate Autorității Contractante în legătură cu produsele

Documentațiile pe care Contractantul trebuie să le livreze Autorității Contractante în cadrul contractului sunt:

- manual de operare în limba română

- fișe tehnice în limba română

- PIF (proces verbal punere în funcțiune) pentru cazane murale în condensare

- autorizație funcționare pentru cazane murale în condensare

- grafic operațiuni mentenanță preventivă în perioada garanției

- grafic operațiuni mentenanță preventivă în afara perioadei de garanție

# Recepția produselor

Recepția produselor se va efectua pe bază de proces-verbal semnat de Contractant și Autoritatea Contractantă. Recepția produselor se va realiza în mai multe etape, în funcție de progresul contractului, respectiv:

* Recepția cantitativă se va realiza după livrarea produselor în cantitatea solicitată la locația indicată de Autoritatea Contractantă
* Recepția calitativă se va realiza după instalare, punere în functiune și testare a produselor și, după caz, toate defectele au fost remediate.

Procesul verbal de recepție calitativă va include unul din următoarele rezultate:

* Acceptat
* Acceptat cu observații minore
* Acceptat cu rezerve
* Refuzat

Refuzul poate presupune reluarea testelor de acceptanță la o dată ulterioară prestabilită în care furnizorul poate remedia defectele astfel încât produsul să funcționeze la parametrii optimi.

# Modalități și condiții de plată

Factura va fi emisă după semnarea de către Autoritatea Contractantă a procesului verbal de recepție calitativă, după livrare, instalare și punere în funcțiune.

Factura va avea menționat numărul contractului, datele de emitere și de scadență ale facturii respective.

Procesul-verbal de recepție calitativă va însoți factura și reprezintă elementul necesar realizării plății, împreună cu celelalte documente justificative prevăzute mai jos:

1. certificatul de calitate și garanție pentru echipamente – minim 2 ani;
2. declarații  de conformitate pentru produsele solicitate;
3. declarație de garanție pentru lucrările realizate minim 2 ani;
4. Autorizații de funcționare cazane murale în condensare;

Plățile în favoarea Contractantului se vor efectua cu OP în termen de 30 zile de la data emiterii facturii fiscale și a tuturor documentelor justificative.

# Cadrul legal care guvernează relația dintre Autoritatea Contractantă și Contractant

Contractantul trebuie să respecte toate prevederile legale, aplicabile la nivel național, dar și regulamentele aplicabile la nivelul Uniunii Europene (acolo unde se impune).

Pe perioada realizării tuturor activităților din cadrul Contractului, Contractantul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene. Contractantul va fi ținut deplin responsabil pentru subcontractanții săi în furnizarea produselor și realizarea operațiunilor cu titlu accesoriu prevăzute în Caietul de Sarcini, urmând să răspundă față de Autoritatea Contractantă, pentru orice nerespectare sau omisiune a respectării oricăror prevederi legale și normative aplicabile. Autoritatea Contractantă nu va fi ținută responsabilă pentru nerespectarea sau omisiunea respectării de către Contractant sau de către subcontractanții acestuia a oricărei prevederi legale sau a oricărui act normativ aplicabil precum și atât pentru furnizarea produselor cât și pentru rezultatele generate de furnizarea produselor.

În cazul în care intervin schimbări legislative, Contractantul are obligația de a informa Autoritatea Contractantă cu privire la consecințele asupra activităților care fac obiectul Contractului și de a-și adapta activitatea în funcție de decizia Autorității Contractante în legătură cu schimbările legislative.

Ofertantul devenit Contractant are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X la Directiva 2014/24

Actele normative și standardele indicate mai jos sunt considerate indicative și nelimitative.

# Modul de prezentare a ofertei

## Vizitarea amplasamentului

Înainte de depunerea ofertelor, se recomandă vizitarea de către ofertanți a amplasamentelor, pentru a evalua toate condițiile care ar putea influența oferta.

Intenția de vizitare a amplasamentului se comunică autorității contractante în timp util prin transmiterea unei solicitări scrise (email: cristi.stavarache@adrnordest.ro), persoană de contact: dl. Cristi STAVARACHE ȘENTEA.

## Oferta tehnică

Propunerea tehnică se va elabora in conformitate cu Formularul Propunere tehnică, acesta fiind completat astfel încât să permită identificarea cu uşurinţă a corespondenţei cu specificaţiile tehnice/funcţionalităţile prevăzute în caietul de sarcini, inclusiv denumirea comercială a produsului ofertat, codul produsului/ modelul. De asemenea va cuprinde și informații despre operațiunile de mentenanță periodică care trebuie avute în vedere de Autoritatea Contractantă pentru echipamentele livrate.

Ofertantul are obligaţia de a prezenta documente justificative în susţinerea îndeplinirii cerinţei (ex: documente producător, fise tehnice, cataloage online, poze/pliante, adrese de internet, link-uri oficiale etc) astfel încât autoritatea contractantă să poată verifica concordanţa dintre specificaţiile incluse în ofertă şi cele asumate de producător/ furnizor.

In caz de neconcordanțe, specificațiile publicate de producătorul echipamentului (valabile la data ofertei, pentru produsele ofertate) vor fi considerate ca referință, iar conținutul acestora primează asupra detaliilor tehnice ale ofertei.

Propunerea tehnică trebuie să reflecte, fără echivoc, asumarea de către ofertant a tuturor cerinţelor / obligaţiilor prevăzute în caietul de sarcini şi va include toate documentele suport pe care ofertantul le consideră necesare. Sunt acceptate documente suport în limba română și limba engleză, documentele prezentate emise în alte limbi vor fi insoțite de traducere autorizată în limba română.

## Oferta financiară

Oferta financiară se va prezenta în lei fără TVA. Prețul unitar se va exprima cu maxim 2 zecimale.

Prețul ofertat trebuie să fie ferm pe toată durata contractului și să includă toate costurile necesare pentru livrarea și punerea în funcțiune a produselor în conformitate cu cerințele din Caietul de sarcini.

Valoare estimata: 77.803 lei, fara TVA.

# Anexe

|  |  |
| --- | --- |
| ***Număr anexă*** | ***Denumire anexă*** |
| *Anexa 1:* | Schemă de principiu instalație termo-mecanică |

Atentie!

Oferta va conține următoarele documente:

- Formularul 1- FORMULAR DE OFERTĂ

- Anexa la Formularul 1 - PROPUNERE FINANCIARĂ DETALIATĂ


- Formularul 2 - DECLARAȚIE privind respectarea reglementărilor obligatorii în domeniile mediului, social și al relațiilor de muncă şi protecţia muncii

- Formularul 3 - DECLARATIE privind acceptarea Modelului de contract

- Formularul 4 - Formularul Propunere tehnica

- Autorizația emisă de ISCIR pentru operatorul economic ofertant, pentru domeniul contractului, in conformitate cu PT CR4-2009

***Anexa 1 - Schemă de principiu instalație termo-mecanică***

****